Vikinger er totalt seje. Formålet med deres liv er at gå amok. Vikinger er de bedste til at gå amok. Overhovedet. Deres verdenskort er skrevet med blod, og deres hobby er at gå i krig. Hvis en viking bliver sur på dig - tja, så er du nærmest allerede død. Og du kan ikke gøre noget ved det. Vikinger vinder altid. Evig sejr er definitionen af deres kampmoral, og derfor taler man om TOTAL VIKING POWER !!!

Det mest populære sted inden for viking er Skandinavien, som består af lande som Danmark, Sverige, Norge og Island. I dag er der næsten ikke flere vikinger tilbage, og på den måde minder de lidt om samuraier og pirater. Der er tale om folk, der mest fandtes i fortiden.

Nu er vikingerne altså næsten forsvundet, men deres principper lever videre. Man kan stadig gå amok, og når man gør det, er det TOTAL VIKING POWER !!! Alle kan gå amok, men hvis det skal være ægte viking-amok, så skal man tro på vikingereligionen, mens man løber skrigende omkring. De mest populære guder inden for viking er Odin, Thor, Loke og Mjølner. De kan smadre alle.

Vikingetiden når sit højdepunkt mellem år 800 og 1100. I den periode er vikingerne på toppen af deres karriere. De går hele tiden totalt amok, og det er en normal del af hverdagen at dræbe nogen hver dag. Den mest almindelige drabsmetode er typisk med sværd, men mange vikinger foretrækker at gå amok med en økse eller en stor kæp. Selve drabsvåbnet er ikke så vigtigt... det vigtige er, at man går amok med TOTAL VIKING POWER !!! Det betyder, at man ikke må ligge på lur eller have en snedig plan. Nej, man skal bare styrte direkte hen mod fjenden, mens man skriger, at man går amok. Så er man Odins Søn, og på den måde er man en rigtig viking. Vold er helt klart den vigtigste ting inden for viking, men der er også andre ting, som betyder meget. For eksempel magi. I modsætning til druider og hekse kan vikinger ikke gøre helt vildt magiske ting, men alligevel synes de, at magi er fedt. Inden for vikingemagi er de vigtigste ting ravne og egetræer.

En viking kan godt blive nervøs, hvis han ser en ravn. Det stammer fra den kendsgerning, at Odin har to ravne, som flyver rundt i hele verden og holder øje med alt. Derfor må selv den hårdeste viking lige slappe lidt af, når der kommer en ravn. Så kan vikingen måske lige stå og kigge på havet eller på noget rav, indtil ravnen er fløjet. Bagefter kan han gå amok igen. Vikinger slapper også lidt af, når de ser nogle egetræer, men ikke fordi de bliver nervøse. Forklaringen er snarere, at egetræerne betyder noget symbolsk, og derfor er det en god lejlighed til at tænke over tilværelsen, indtil man går amok igen.

Da vikingetiden nærmer sig sit højdepunkt, bliver det besluttet, at det er bedst, hvis man kun smadrer folk, som ikke er vikinger. På den måde undgår vikingerne at udrydde sig selv, og samtidig sørger de for, at der ikke er alt for mange af andre slags folk. For eksempel tager vikingerne helt til Paris for at gå amok. De stiller sig foran byporten, hvor de viser deres sværd og økser, mens de skriger, at de går amok.



Vikinger: "Aaargh, vi går amok!"

Borgmesteren af Paris: "Nej, please. Hvis I går hjem, må I få vores guld."

Vikinger: "Øh... okay!"

Borgmester: "Værsgo, her er alt guldet."

Vikinger: "Aaargh, vi går amok!"

Borgmester: "Men I lovede jo at gå hjem."

Vikinger: "Aaargh!!"



Og så smadrer vikingerne Paris! De havde lovet ikke at gøre det, men så gør de det bare alligevel. Det er simpelthen indbegrebet af TOTAL VIKING POWER !!! Det er den slags opførsel, som gør vikingerne til de sejeste mennesker i hele verdenshistorien. Det er deres stil. Ingen andre er lige så gode til at gå amok, og derfor lykkes det vikingerne at smadre England, Rusland, Frankrig, Italien, Irland, Grønland og Holland. Desuden opdager de USA mange år inden Colombo. De sejler rundt i HELE verden og går amok, og hvis man ikke synes, det er sejt, så har man ikke forstået hemmeligheden bag TOTAL VIKING POWER !!!

Her er et billede fra min 14-års fødselsdag. Det er mig med skjoldet.

Læg mærke til, at Arne (ham til venstre) står med en drikketragt.

På den måde kan man drikke mjød helt vildt hurtigt, hvilket er sejt.



